
СТАНОВИЩЕ
[bookmark: _GoBack]Комисията по граждански свободи, правосъдие и вътрешни работи приканва водещата комисия по бюджетен контрол да включи в предложението за резолюция, което ще приеме, следното:<RepeatBlock-Dec>
1.	отбелязва, че оперативният бюджет на Европейския надзорен орган по защита на данните (ЕНОЗД) за 2023 г. възлиза на 22 711 559 EUR и в сравнение с окончателния бюджет за 2022 г. се е увеличил с 12%; приветства факта, че през 2023 г. степента на изпълнение на бюджетните кредити за поети задължения от ЕНОЗД е 96%;
2.	отбелязва увеличението на броя на проведените от ЕНОЗД законодателни консултации, в резултат на което са отчетени 82 официални законодателни консултации, 54 становища и 26 официални забележки; оценява приноса на ЕНОЗД за законодателната работа, включително в сътрудничество с Европейския комитет по защита на данните; отбелязва нарасналата роля на ЕНОЗД в множество нови законодателни актове, включително Акта за изкуствения интелект, съгласно който ЕНОЗД става компетентният орган за институциите, агенциите, службите и органите на Съюза, за което на ЕНОЗД са делегирани допълнителни задачи; подчертава, че тези допълнителни отговорности, делегирани от съзаконодателите, изискват подходящи ресурси, за да се гарантира, че ЕНОЗД може ефективно да изпълнява задълженията си;
3.	подчертава ролята на ЕНОЗД в надзора върху обработването на лични данни от институциите, органите, службите и агенциите на Съюза; отбелязва със загриженост продължителността на производствата пред ЕНОЗД, който не е приключил нито едно разследване през 2023 г., но в сравнение с предходната година през 2023 г. значително е намалял броят на уведомленията след изтичането на 72-часовия срок;
4.	приветства факта, че ЕНОЗД е поставил акцент върху това да се гарантира, че външните изпълнители отговарят на стандартите, очаквани от всички институции, органи, служби и агенции на Съюза, особено с оглед на използването на външни дружества от ЕНОЗД в миналото, които според класирането на университета Йейл продължават да извършват дейност в Русия; оценява факта, че ЕНОЗД използва ключови показатели за изпълнението (КПИ), за да наблюдава резултатите си с оглед на основните цели, определени в стратегията на ЕНОЗД, което допринася за осигуряване на адаптивност на дейностите при необходимост и за увеличаване на ефективното използване на ресурсите;
5.	изразява загриженост относно значителното увеличение на командировъчните разходи на служителите на ЕНОЗД — от 28 789 EUR през 2021 г. и 176 903 EUR през 2022 г. на 284 580 EUR през 2023 г.; призовава ЕНОЗД да оцени дали изразходваните за командировки ресурси се използват правилно и ефективно; отбелязва, че ЕНОЗД е престанал да оповестява публично броя на командировките, финансирани от организаторите, както и информация за това кой отдел или сектор е участвал във всяка командировка, намалявайки по този начин прозрачността по отношение на командировъчните разходи; призовава ЕНОЗД да възстанови тази практика.

</RepeatBlock-Dec>

[bookmark: FootprintPageAD]ПРИЛОЖЕНИЕ: СУБЕКТИ ИЛИ ЛИЦА,
ПРЕДОСТАВИЛИ ИНФОРМАЦИЯ НА ДОКЛАДЧИКА
<FootprintIntro>В рамките на своята изключителна отговорност докладчикът по становище декларира, че не е получена никаква информация от субекти или лица, които следва да бъдат посочени в настоящото приложение съгласно член 8 от приложение I към Правилника за дейността.</FootprintIntro>

